ผัวเมียควบกระบะ เสียหลักตีลังกา ตกอ่างเก็บน้ำ-ดับคู่ 
หนุ่มใหญ่ศรีสะเกษ ควบกระบะ เสียหลักแฉลบลงข้างทาง รถตีลังกาตกลงไปในอ่างเก็บน้ำห้วยตามาย ก่อนจมมิดทั้งคัน ชาวบ้านเห็นเหตุการณ์ช่วยกันลากเข้าฝั่ง ก่อนพบเจ็บติดอยู่ในรถ ส่วนเมียกระเด็น จมอยู่ในน้ำ เร่งนำส่ง รพ. ก่อนเสียชีวิตต่อมา ,เมื่อเวลา 15.30 น.วันที่ 27 ม.ค. 2558 พ.ต.ท.พรชัย จงจรูญเกียรติ พงส.สภ.กันทรลักษ์ จ.ศรีสะเกษ พร้อมหน่วยกู้ภัยออกตรวจที่เกิดเหตุ หลังจากได้รับแจ้งว่า มีเหตุรถตกลงไปในอ่างเก็บน้ำห้วยตามาย ถนนสายศรีสะเกษ-กันทรลักษ์ กม.ที่ 52 เขตท้องที่บ้านไพรงามก หมู่ 5 ต.ภูเงิน อ.กันทรลักษ์ จึงพร้อมด้วยเจ้าหน้าที่รุดไปตรวจสอบ,ที่เกิดเหตุพบรถกระบะยี่ห้อ อีซูซุ รุ่นดีแมคซ์ แบบแค็บ สีดำทะเบียน บต 6562 ศรีสะเกษ ตกลงในอ่างเก็บน้ำ หงายท้องล้อชี้ฟ้า จมมิดคัน เจ้าหน้าที่กู้ภัยและชาวบ้านช่วยกันลากรถขึ้นมาริมฝั่ง พบผู้บาดเจ็บติดอยู่ในรถ 1 ราย และจมอยู่ในน้ำ 1 ราย หน่วยกู้ภัยรีบช่วยนำออกจากตัวรถทราบชื่อคือนาย ปรีชา นิลบารันตร์ อายุ 56 ปี อยู่บ้านซำม่วง ม.5 ตำบลซำ อำเภอกันทรลักษ์ จังหวัดศรีสะเกษ เป็นคนขับ และภรรยา อายุ 53 ปี หน่วยกู้ภัยรีบนำส่งโรงพยาบาลกันทรลักษ์ แต่ทั้งสองคนเสียชีวิตในเวลาต่อมา ,ผู้เห็นเหตุการณ์ ให้การกับตำรวจว่า เห็นรถคันเกิดเหตุวิ่งมาจากทางจังหวัดศรีสะเกษ ถึงที่เกิดเหตุ ตรงสะพานข้ามห้วยตามายไม่ทราบด้วยเหตุใด รถได้เสียหลักแฉลบลงข้างทางตรงหัวสะพาน จนรถตีลังกา ตกลงไปในน้ำจนรถจมมิดทั้งคัน ผู้เห็นเหตุการณ์ได้ช่วยกันลากรถเข้ามาริมฝั่งแล้วช่วยผู้บาดเจ็บซึ่งติดอยู่ในรถออกส่งโรงพยาบาลจนกระทั่งเสียชีวิต,เบื้องต้น เจ้าหน้าที่ตำรวจคาดว่าคนขับอาจหลับใน รถจึงเสียหลักแฉลบออกข้างทาง ตกลงข้างทางซึ่งเป็นอ่างเก็บน้ำลึกลงไปกว่าสิบเมตร รถตีลังกาลอย เอาหลังคากระแทกขอบซีเมนต์ข้างสะพาน ตกลงน้ำ จมมิดคัน ทำให้คนขับและภรรยาที่นั่งมาด้วยเจ็บสาหัส ไปเสียชีวิตที่โรงพยาบาล ซึ่งจะได้สอบสวนหารายละเอียดของการเกิดอุบัติเหตุเพื่อดำเนินการต่อไป.
หนุ่มใหญ่ศรีสะเกษ ควบกระบะ เสียหลักแฉลบลงข้างทาง รถตีลังกาตกลงไปในอ่างเก็บน้ำห้วยตามาย ก่อนจมมิดทั้งคัน ชาวบ้านเห็นเหตุการณ์ช่วยกันลากเข้าฝั่ง ก่อนพบเจ็บติดอยู่ในรถ ส่วนเมียกระเด็น จมอยู่ในน้ำ เร่งนำส่ง รพ. ก่อนเสียชีวิตต่อมา
อุบัติเหตุ,รถเสียหลัก,รถตกอ่างเก็บน้ำ,ผัวเมียซิ่งกระบะตกอ่างเก็บน้ำ,ผัวเมียดับ,อ่างเก็บน้ำห้วยตามาย,ศรีสะเกษ,กันทรลักษ์,ปรีชา นิลบารันตร์,ข่าว,ไทยรัฐ,ไทยรัฐออนไลน์,ข่าวทั่วไทย